

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ 12/06/2025**

**ΠΡΟΓΡΑΜΜΑ  ΠΕΜΠΤΗΣ  12/06/2025**

|  |  |
| --- | --- |
| Ενημέρωση / Πολιτισμός  | **WEBTV** **ERTflix**  |

**05:30**  |   **Παρασκήνιο - ΕΡΤ Αρχείο  (E)**   **(Τροποποίηση Προγράμματος)**

Σειρά πολιτιστικών και ιστορικών ντοκιμαντέρ.

**«Μάρω Δούκα»**

Πορτραίτο της συγγραφέως που επιμελώς παρατηρεί τους ανθρώπους γύρω της. Που έλκεται από αυτούς και απομακρύνεται σε μια διαρκή ταλάντωση. Από την πρώτη εμφάνισή της στα νεοελληνικά γράμματα, το 1974 με την "Πηγάδα", μέχρι τα πιο πρόσφατα, το μυθιστόρημα το "Δίκιο είναι ζόρικο πολύ" και τα πεζογραφήματα "Γιατί εμένα η ψυχή μου" εκφράζει σαφώς την επιλογή της να παρακολουθεί την κίνηση της πραγματικότητας καταγράφοντας τις εκτροπές και τις παραμορφώσεις της, προσωπικές και κοινωνικές, έτσι όπως ορίζουν την ιδιαιτερότητα των ανθρώπων.
Η Μάρω Δούκα προσκαλείται να συμμετάσχει σε μια άλλη "αφήγηση", μια αφήγηση με πολλές εικόνες και πολλή αφαίρεση, όχι πια σαν δημιουργός αλλά σαν ηρωίδα μιας ταινίας πενήντα λεπτών. Το πλοίο για τα Χανιά μας ξαναγυρίζει στην παιδική της ηλικία, "Εκεί έγιναν όλα" ομολογεί. Μαζί της ταξιδεύουμε στην πόλη που κάποτε την απομάκρυνε και κατόπιν την κάλεσε κοντά της, μαζί της μετράμε το χρόνο που έφυγε, μαζί της συναντάμε τους ήρωές της, αληθινούς και επινοημένους.
Δύο-τρεις είναι οι σταθερές γύρω από τις οποίες χτίστηκε το έργο της Μάρως Δούκα, ένα έργο που αποτελείται από οχτώ μυθιστορήματα, τρεις συλλογές διηγημάτων, δυο νουβέλες, κάποια δοκίμια. Οι σταθερές αυτές είναι η Πολιτική, η Ιστορία, ο Έρωτας πάλι και ξανά. Και πάνω απ΄ όλους, πάνω απ΄ όλα η Γλώσσα. "Στη γλώσσα μας κατοικούμε" καταλήγει καθώς προσπαθεί να μας μυήσει στις τεχνικές της πεζογραφικής της μηχανικής.
Τα γυρίσματα έγιναν στους δρόμους της Αθήνας και στα δρομάκια των Χανίων.

Σενάριο-Σκηνοθεσία: ΚΑΤΕΡΙΝΑ ΕΥΑΓΓΕΛΑΚΟΥ
Διεύθυνση Φωτογραφίας: ΓΙΩΡΓΟΣ ΑΡΓΥΡΟΗΛΙΟΠΟΥΛΟΣ
Μοντάζ: ΣΤΕΛΙΟΣ ΤΑΤΑΚΗΣ
Πρωτότυπη Μουσική: ΣΤΑΥΡΟΣ ΓΑΣΠΑΡΑΤΟΣ
Παραγωγή: C I N E T I C

|  |  |
| --- | --- |
| Ενημέρωση / Εκπομπή  | **WEBTV** **ERTflix**  |

**06:30**  |   **Φάσμα  (E)**   **(Τροποποίηση Προγράμματος)**

Γ' ΚΥΚΛΟΣ

Το «Φάσμα» επιστρέφει στην ERTWorld, παρουσιάζοντας όλο το φάσμα της ειδησεογραφίας σε βάθος.
Η ενημερωτική εκπομπή με παρουσιαστές τους Γιάννη Παπαδόπουλο, Αλεξία Καλαϊτζή, Έλενα Καρανάτση, Ελβίρα Κρίθαρη και Νιόβη Αναζίκου εξετάζει θέματα που απασχολούν την κοινωνία, ρίχνει φως σε αθέατες πτυχές των γεγονότων, αναδεικνύοντας άγνωστες ιστορίες και κρίσιμα ζητήματα που χάνονται μέσα στον καταιγισμό της πληροφόρησης.
Η δημοσιογραφική ομάδα της εκπομπής δίνει χώρο και χρόνο στην έρευνα, με στόχο την τεκμηριωμένη και πολύπλευρη ενημέρωση.

**«Ξυλοναυπηγική: Μια Τέχνη σε Απειλή»**

Η ξυλοναυπηγική τέχνη αποτελεί ένα αναπόσπαστο κομμάτι της ελληνικής ναυτικής ταυτότητας από την αρχαιότητα. Ωστόσο, έχει υποστεί και σημαντικές απώλειες, καθώς εδώ και χρόνια χιλιάδες ξύλινα καΐκια, τα οποία θεωρούνταν μοναδικά έργα τέχνης, έχουν καταστραφεί. Σήμερα, οι ξυλοναυπηγοί είναι όλο και λιγότεροι και ασχολούνται κυρίως με τη συντήρηση, παρά με την κατασκευή.
Ταξιδεύουμε στη Σύρο, το ιστορικό κέντρο της ξυλοναυπηγικής στην Ελλάδα, και επισκεπτόμαστε τον παλαιότερο εν ενεργεία ταρσανά στη χώρα. Συνομιλούμε με ειδικούς και ερευνητές, οι οποίοι προσπαθούν να διασώσουν αυτήν την παράδοση, καθώς και με ξυλοναυπηγούς και νέους, οι οποίοι εκπαιδεύονται σε αυτό το επάγγελμα.

Παρουσίαση: Γιάννης Παπαδόπουλος, Αλεξία Καλαϊτζή, Έλενα Καρανάτση, Ελβίρα Κρίθαρη, Νιόβη Αναζίκου
Αρχισυνταξία: Λάζαρος Μπέλτσιος
Σκηνοθεσία: Γιάννης Ρεμούνδος
Διεύθυνση παραγωγής: Ηλίας Φλωριώτης

|  |  |
| --- | --- |
| Ενημέρωση / Εκπομπή  | **WEBTV** **ERTflix**  |

**07:30**  |   **Κεραία  (E)**   **(Τροποποίηση Προγράμματος)**

Ε' ΚΥΚΛΟΣ

**Έτος παραγωγής:** 2024

Η «Κεραία» με τη Ρέα Βιτάλη επανέρχεται μ’ έναν νέο κύκλο 12 επεισοδίων.
Η εκπομπή πραγματεύεται δύσκολα θέματα που απασχολούν τη σύγχρονη κοινωνία, παρακινώντας μας να «ξεβολευτούμε», να προβληματιστούμε και ίσως ακόμη να επανεξετάσουμε όσα θεωρούμε δεδομένα.
Η χρονογράφος Ρέα Βιτάλη, με εξερευνητική διάθεση και μέσω μίας ετερόκλητης σύνθεσης επισκεπτών, που καταθέτουν τις γνώσεις και τα βιώματα τους, προσεγγίζει την κάθε θεματική πολύπλευρα, αποσαφηνίζοντας πολύπλοκα ζητήματα και αναδεικνύοντας νέες οπτικές.
Άλλοτε μελετώντας το παρελθόν κι άλλοτε με το βλέμμα στραμμένο στο μέλλον, στόχος της εκπομπής είναι να προσφέρει «τροφή για σκέψη», όχι για να δοθούν αναγκαστικά απαντήσεις, αλλά σίγουρα για να εγερθούν ερεθίσματα και ερωτήματα.

**«Ο, Η, Το»**

Με μια συζήτηση με το Σαμ Άλμπατρος, μια ενδιαφέρουσα προσωπικότητα ενός Έλληνα συγγραφέα και Λέκτορα του Πανεπιστημίου King’s στο Λονδίνο, που αυτοπροσδιορίζεται και συστήνεται με το άρθρο «ΤΟ», διερευνάμε, αυτό ακριβώς, την είσοδο δηλαδή του «ΤΟ» στη ζωή μας και στο καθημερινό λεξιλόγιο.

Εμφανιζόμενο με τη χαρακτηριστική του μάσκα (κανένας δεν έχει δει το πρόσωπό του) και την εντυπωσιακή ενδυμασία της επιλογής του, μας βοηθάει πρόθυμα να αντιληφθούμε αυτή τη νέα κατάσταση.

Συνομιλητές μας, η Ελεονώρα Σουρλάγκα, ψυχολόγος παιδιών δημοτικού σχολείου στο Αμερικάνικο Κολλέγιο και εξαιρετική συγγραφέας βιβλίων, καθώς και ο κλινικός ψυχολόγος και ψυχοθεραπευτής Αλέξης Μορντώ.

Ιδέα-Έρευνα: Ρέα Βιτάλη
Σκηνοθεσία: Άρης Λυχναράς
Μοντάζ: Κώστας Κουράκος
Αρχισυνταξία: Βούλα Βουδούρη
Παραγωγή: Θοδωρής Καβαδάς

|  |  |
| --- | --- |
| Ψυχαγωγία / Εκπομπή  | **WEBTV** **ERTflix**  |

**08:30**  |   **Φτάσαμε  (E)**   **(Τροποποίηση Προγράμματος)**

Γ' ΚΥΚΛΟΣ

Ένας ακόμα κύκλος περιπέτειας, εξερεύνησης και γνωριμίας με πανέμορφους τόπους και ακόμα πιο υπέροχους ανθρώπους ξεκίνησε για την εκπομπή “Φτάσαμε” με τον Ζερόμ Καλούτα.

Στον τρίτο κύκλο αυτού του διαφορετικού ταξιδιωτικού ντοκιμαντέρ, ο Ζερόμ ανακαλύπτει νέους μακρινούς ή κοντινότερους προορισμούς και μυείται στα μυστικά, στις παραδόσεις και στον τρόπο ζωής των κατοίκων τους.

Γίνεται θαλασσόλυκος σε ελληνικά νησιά και σε παραθαλάσσιες πόλεις, ανεβαίνει σε βουνά, διασχίζει φαράγγια, δοκιμάζει σκληρές δουλειές ή ντελικάτες τέχνες, μαγειρεύει με κορυφαία προϊόντα της ελληνικής γης, εξερευνά τοπικούς θρύλους, γίνεται αγρότης, κτηνοτρόφος, μούτσος ή καπετάνιος! Πάντα με οδηγό την διάθεση να γίνει ένα με τον τόπο και να κάνει νέους φίλους, πάντα με το γιουκαλίλι στο χέρι και μια αυτοσχέδια μελωδία κι ένα στίχο, εξαιρετικά αφιερωμένο στους ανθρώπους που δίνουν ζωή και ταυτότητα σε κάθε περιοχή.

**«Καλαμάτα»(Με Αγγλικούς Υπότιτλους)**
**Eπεισόδιο**: 30

Στην Καλαμάτα ταξιδεύει ο Ζερόμ Καλούτα, εμπνεόμενος από το φως, τις αντιθέσεις και τις γεύσεις της πόλης. Συναντά την ηγουμένη της Ιεράς Μονής Κωνσταντίνου και Ελένης, που του δείχνει την τέχνη των καλαματιανών μαντηλιών, ανακαλύπτει τα μυστικά του παστού και δημιουργεί καγιανά με τοπικά προϊόντα. Στο Δημοτικό Στάδιο γνωρίζει τους πρωταθλητές ενός ξεχωριστού συλλόγου, ενώ στον Άγιο Φλώρο ασχολείται με το κλάδεμα της ελιάς. Τέλος, στο χωριό Πήδημα διαπιστώνει πως οι παρέες συνεχίζουν να γράφουν ιστορία.

Παρουσίαση: Ζερόμ Καλούτα
Σκηνοθεσία: Ανδρέας Λουκάκος
Διεύθυνση παραγωγής: Λάμπρος Παπαδέας
Αρχισυνταξία: Χριστίνα Κατσαντώνη
Διεύθυνση φωτογραφίας: Ξενοφών Βαρδαρός
Οργάνωση Παραγωγής: Εβελίνα Πιπίδη
Έρευνα: Νεκταρία Ψαράκη

|  |  |
| --- | --- |
| Ενημέρωση / Εκπομπή  | **WEBTV** **ERTflix**  |

**09:30**  |   **Γεύσεις Μουσείων**   **(Τροποποίηση Προγράμματος)**

**Έτος παραγωγής:** 2024

Ο Κώστας Λασκαράτος επισκέπτεται τους χώρους εστίασης τριών εμβληματικών μουσείων: του Μουσείου Γουλανδρή Φυσικής Ιστορίας στην Κηφισιά, του Μουσείου Μπενάκη στη Βασ. Σοφίας και του Ιδρύματος Βασίλη και Ελίζας Γουλανδρή στο Παγκράτι.

Ο δημοσιογράφος της ΕΡΤ μιλάει με τους ανθρώπους της διοίκησης, αλλά και με εκείνους που κάνουν την εμπειρία της ξενάγησης στους χώρους των μουσείων λίγο πιο… γευστική.

Πόσο πιο ενδιαφέρουσα κάνει την επίσκεψη και τι ρόλο παίζει στην όλη διαδικασία η υψηλή γαστρονομία, ο οίνος, ακόμα κι ένα δροσερό κοκτέιλ στους πλακόστρωτους κήπους και τις ταράτσες των σύγχρονων ελληνικών μουσείων

Παρουσίαση: Κώστας Λασκαράτος

|  |  |
| --- | --- |
| Ταινίες  | **WEBTV**  |

**10:00**  |   **Γάμος αλά Ελληνικά - Ελληνική Ταινία**   **(Τροποποίηση Προγράμματος)**
*(Marriage... Greek Style)*

**Έτος παραγωγής:** 1964
**Διάρκεια**: 100'

Κωμωδία.
Η Μίνα είναι απόφοιτος της Σχολής Καλών Τεχνών και ονειρεύεται να γίνει μεγάλη ζωγράφος. Ο Πέτρος είναι υπάλληλος σε μια εταιρεία. Θα γνωριστούν τις Αποκριές. Εκείνη ντυμένη καλόγρια κι εκείνος αρχαίος Ρωμαίος. Θα ερωτευθεί ο ένας τον άλλον, αλλά θα χαθούν. Αργότερα, θα ξαναβρεθούν, νομίζοντας πως γνωρίζονται για πρώτη φορά και παρά τις αντιρρήσεις των καταπιεστικών μανάδων τους θα παντρευτούν, χωρίς να υποψιάζονται τις εκπλήξεις που τους επιφυλάσσει ο έγγαμος βίος.

Σκηνοθεσία: Βασίλης Γεωργιάδης
Παίζουν: Ξένια Καλογεροπούλου, Γιώργος Κωνσταντίνου, Σμάρω Στεφανίδου, Δέσπω Διαμαντίδου, Τάσος Γιαννόπουλος, Βασίλης Τριανταφυλλίδης, Κατερίνα Γώγου, Χριστόφορος Νεζερ

|  |  |
| --- | --- |
| Ντοκιμαντέρ / Πολιτισμός  | **WEBTV** **ERTflix**  |

**12:00**  |   **Ώρα Χορού  (E)**   **(Τροποποίηση Προγράμματος)**

Β' ΚΥΚΛΟΣ

Ωριαία εκπομπή, παραγωγής 2024.
Τι νιώθει κανείς όταν χορεύει; Με ποιον τρόπο τον απελευθερώνει; Και τι είναι αυτό που τον κάνει να αφιερώσει τη ζωή του στην Τέχνη του χορού;
Από τους χορούς του “δρόμου” και το tango μέχρι τον κλασικό και τον σύγχρονο χορό, η σειρά ντοκιμαντέρ «Ώρα Χορού» επιδιώκει να σκιαγραφήσει πορτρέτα χορευτών, καθηγητών, χορογράφων και ανθρώπων που χορεύουν διαφορετικά είδη χορού καταγράφοντας το πάθος, την ομαδικότητα, τον πόνο, τη σκληρή προετοιμασία, την πειθαρχία και τη χαρά που ο καθένας από αυτούς βιώνει.
Η σειρά ντοκιμαντέρ «Ώρα Χορού» είναι η πρώτη σειρά ντοκιμαντέρ στην ΕΡΤ αφιερωμένη αποκλειστικά στον χορό. Μια σειρά που για μία ακόμα σεζόν ξεχειλίζει μουσική, κίνηση και ρυθμό.
Μία ιδέα της Νικόλ Αλεξανδροπούλου, η οποία υπογράφει επίσης το σενάριο και τη σκηνοθεσία και θα μας κάνει να σηκωθούμε από τον καναπέ μας.

**Ηλίας Χατζηγεωργίου (Με Αγγλικούς Υπότιτλους)**

Street style, σύγχρονος χορός, χορογραφία. Ο Ηλίας Χατζηγεωργίου είναι αυτός ο καλλιτέχνης, που με το μοναδικό του στυλ, όχι απλώς ξεχωρίζει, αλλά αφήνει συνεχώς το δικό του αποτύπωμα στη σύγχρονη χορευτική κουλτούρα της χώρας.
Με αφορμή τη συμμετοχή του, ως χορογράφος πλέον, στο Φεστιβάλ Αθηνών και Επιδαύρου, ο μοναδικός δημιουργός, διηγείται την προσωπική του διαδρομή στον χώρο του χορού.

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**13:00**  |   **Ηλέκτρα (ΝΕΟ ΕΠΕΙΣΟΔΙΟ)**  

Β' ΚΥΚΛΟΣ

Το ερωτικό δράμα εποχής «Ηλέκτρα», βασισμένο σε μια ιδέα της συγγραφέως Ελένης Καπλάνη, σε σκηνοθεσία της Βίκυς Μανώλη και σενάριο της Μαντώς Αρβανίτη και του Θωμά Τσαμπάνη, επιστρέφει τη νέα τηλεοπτική σεζόν στην ERTWorld με καινούργια επεισόδια γεμάτα ανατροπές, ανομολόγητους έρωτες και σκοτεινά μυστικά που έρχονται στο φως.

Η δεύτερη σεζόν της σειράς φωτίζει και πάλι το μικρό νησί της Αρσινόης. Ένοχα μυστικά, προδοσίες, εγκλήματα, έρχονται στο φως. Ο καθρέφτης γυρνάει ανάποδα. Ο Σωτήρης, προδομένος από γυναίκα, πατέρα κι αδερφό, θα γίνει από θύμα θύτης. Οι επιλογές του σε αυτό το ταξίδι εκδίκησης θα τον οδηγήσουν στο μοιραίο τέλος. Ο Νικόλας, σ’ ένα ειρωνικό γύρισμα της μοίρας, θα γίνει από θύτης θύμα μιας αδίστακτης γυναίκας. Η Νέμεσις είναι εδώ για τον Νικόλα μα και για την Ηλέκτρα που πρόδωσε τον Σωτήρη, αλλά και προδόθηκε από τον Παύλο. Ο αρραβώνας της κόρης της μαζί του θα είναι το μεγαλύτερο χτύπημα που έχει δεχτεί ποτέ στη ζωή της. Θα τ’ αντέξει; Ηλέκτρα, Σωτήρης, Παύλος, Νεφέλη και Νικόλας παλεύουν να ζήσουν, να λησμονήσουν, ν’ αγαπηθούν, να εκδικηθούν, να εξιλεωθούν. Όλοι τους έρμαια της μοίρας μα και των επιλογών τους. Καθένας στον πόνο του, καθένας στη μοναξιά του μα και στην οργισμένη εκδίκησή του… Στο τέλος, ποιος θα νικήσει, μα και ποιος θα διαλυθεί; Τι θα απομείνει; Ραγισμένες ψυχές, σκόρπια κομμάτια χάους που μονάχα ένα χέρι θεϊκό θα μπορέσει να συναρμολογήσει.

**[Με αγγλικούς υπότιτλους]**
**Eπεισόδιο**: 168

Το φθινόπωρο του 1973 θα παραμείνει για πάντα μια ανοιχτή πληγή στη μνήμη του νησιού της Αρσινόης. Όλα έχουν πάρει το δρόμο τους και αυτός ο δρόμος είναι κατηφορικός και δύσβατος. Η οικογένεια των Βρεττών κατακερματίζεται και στο σπίτι του Σωτήρη δεν απομένουν παρά θρύψαλα: η Δανάη αποφασίζει να πιστέψει τη μητέρα της και να απαρνηθεί τον πατέρα της. Η Νεφέλη όμως ακολουθεί την αντίθετη πορεία. Το μίσος της για την Ηλέκτρα καίει πιο δυνατά από ποτέ. Στο μεταξύ, η αλήθεια για τον Μπόγρη έρχεται στην επιφάνεια και πλέον η Δανάη γνωρίζει τα πάντα για εκείνον που μέχρι πριν από λίγο καιρό αποκαλούσε σύζυγό της. Πώς θα αντιδράσει; Και μέχρι πού είναι ικανός να φτάσει ο Μπόγρης για την εξιλέωσή του; Λίγο πριν από το τέλος, μυστικά κι αποκαλύψεις, φιλίες κι έχθρες, έρωτες και μίση, και κυρίως, η ίδια η ζωή και ο θάνατος μπλέκονται σ’ ένα αξεδιάλυτο κουβάρι που κανένας δεν μπορεί να βρει την αρχή του, όλοι όμως υποψιάζονται το τέλος του. Ένα τέλος που δε θα ‘ναι καλό για κανέναν.

Παίζουν: Έμιλυ Κολιανδρή (Ηλέκτρα), Αποστόλης Τότσικας (Παύλος Φιλίππου), Τάσος Γιαννόπουλος (Σωτήρης Βρεττός), Κατερίνα Διδασκάλου (Δόμνα Σαγιά), Γιώργος Συμεωνίδης (Στέργιος Σαγιάς), Λουκία Παπαδάκη (Τιτίκα Βρεττού), Αλέξανδρος Μυλωνάς (Πέτρος Βρεττός), Θανάσης Πατριαρχέας (Νικόλας Βρεττός), Νεφέλη Κουρή (Κατερίνα), Ευαγγελία Μουμούρη (Μερόπη Χατζή), Δανάη Λουκάκη (Ζωή Νικολαΐδου), Δρόσος Σκώτης (Κυριάκος Χατζής), Ειρήνη Λαφαζάνη (Δανάη), Βίκτωρας Πέτσας (Βασίλης), Όλγα Μιχαλοπούλου (Νεφέλη), Νεκτάρια Παναγιωτοπούλου (Σοφία), Εμμανουήλ Γεραπετρίτης (Περλεπές- Διευθυντής σχολείου), Άρης Αντωνόπουλος (υπαστυνόμος Μίμης), Νίκος Ιωαννίδης (Κωνσταντής), Χρήστος Γεωργαλής (Σεραφεντίνογλου), Ιφιγένεια Πιερίδου (Ουρανία), Αστέριος Κρικώνης (Φανούρης), Φανή Καταβέλη (Ελένη), Παύλος Κουρτίδης (Ορέστης Μίχος), Ελένη Κούστα (Μάρω), Αλκιβιάδης Μαγγόνας (Τέλης), Ευγενία Καραμπεσίνη (Φιλιώ), Αλέξανδρος Βάρθης (Δικηγόρος Νάσος Δημαράς), Μάκης Αρβανιτάκης (πρόεδρος δικαστηρίου), Βασίλειος-Κυριάκος Αφεντούλης (αστυνομικός Χάρης), Αιμιλιανός Σταματάκης (Σταύρος).
Νέοι χαρακτήρες που έρχονται στη σειρά «Ηλέκτρα»: Αλεξάνδρα Παντελάκη (Δέσπω Καραβά), Ηλιάνα Μαυρομάτη (Αγνή Ντούτση), Σπύρος Σταμούλης (Αλέξης Μπόγρης)

Σενάριο: Μαντώ Αρβανίτη, Θωμάς Τσαμπάνης
Σκηνοθεσία: Βίκυ Μανώλη
Σκηνοθέτες: Θανάσης Ιατρίδης, Λίνος Χριστοδούλου
Διεύθυνση φωτογραφίας: Γιάννης Μάνος, Αντώνης Κουνέλας
Ενδυματολόγος: Έλενα Παύλου
Σκηνογράφος: Κική Πίττα
Οργάνωση παραγωγής: Θοδωρής Κόντος
Εκτέλεση παραγωγής: JK PRODUCTIONS – ΚΑΡΑΓΙΑΝΝΗΣ
Παραγωγή: ΕΡΤ

|  |  |
| --- | --- |
| Ψυχαγωγία / Γαστρονομία  | **WEBTV** **ERTflix**  |

**14:05**  |   **Ποπ Μαγειρική (ΝΕΟ ΕΠΕΙΣΟΔΙΟ)**  

Η' ΚΥΚΛΟΣ

Για 6η χρονιά, η ΠΟΠ Μαγειρική αναδεικνύει τον πλούτο των υλικών της ελληνικής υπαίθρου και δημιουργεί μοναδικές γεύσεις, με τη δημιουργική υπογραφή του σεφ Ανδρέα Λαγού που βρίσκεται ξανά στο τιμόνι της εκπομπής!

Φέτος, η ΠΟΠ Μαγειρική είναι ανανεωμένη, με νέα κουζίνα, νέο on air look και μουσικό σήμα, νέες ενότητες, αλλά πάντα σταθερή στον βασικό της στόχο, να μας ταξιδέψει σε κάθε γωνιά της Ελλάδας, να φέρει στο τραπέζι μας τα ανεκτίμητης αξίας αγαθά της ελληνικής γης, να φωτίσει μέσα από τη γαστρονομία την παράδοση των τόπων μας και τη σπουδαιότητα της διαφύλαξης του πλούσιου λαογραφικού μας θησαυρού, και να τιμήσει τους παραγωγούς της χώρας μας που πασχίζουν καθημερινά για την καλλιέργειά τους.
Σημαντικό στοιχείο σε κάθε συνταγή είναι τα βίντεο που συνοδεύουν την παρουσίαση του κάθε προϊόντος, με σημαντικές πληροφορίες για την ιστορία του, την διατροφική του αξία, την προέλευσή του και πολλά ακόμα που εξηγούν κάθε φορά τον λόγο που κάθε ένα από αυτά ξεχωρίζει και κερδίζει επάξια περίοπτη θέση στα πιο ευφάνταστα τηλεοπτικά –και όχι μόνο- μενού.
Η εκπομπή εμπλουτίζεται επίσης με βίντεο – αφιερώματα που θα μας αφηγούνται τις ιστορίες των ίδιων των παραγωγών και θα μας διακτινίζουν στα πιο όμορφα και εύφορα μέρη μιας Ελλάδας που ίσως δεν γνωρίζουμε, αλλά σίγουρα θέλουμε να μάθουμε!
Οι ιστορίες αυτές θα αποτελέσουν το μέσο, από το οποίο όλα τα ελληνικά Π.Ο.Π και Π.Γ.Ε προϊόντα, καθώς και όλα τα υλικά, που συνδέονται άρρηκτα με την κουλτούρα και την παραγωγή της κάθε περιοχής, θα βρουν τη δική τους θέση στην κουζίνα της εκπομπής και θα εμπνεύσουν τον Αντρέα Λαγό να δημιουργήσει συνταγές πεντανόστιμες, πρωτότυπες, γρήγορες αλλά και οικονομικές, με φόντο, πάντα, την ασυναγώνιστα όμορφη Ελλάδα!
Μαζί του, ο Αντρέας Λαγός θα έχει ξανά αγαπημένα πρόσωπα της ελληνικής τηλεόρασης, καλλιτέχνες, δημοσιογράφους, ηθοποιούς και συγγραφείς που θα τον βοηθούν να μαγειρέψει, θα του μιλούν για τις δικές τους γαστρονομικές προτιμήσεις και εμπειρίες και θα του αφηγούνται με τη σειρά τους ιστορίες που αξίζει να ακουστούν.
Γιατί οι φωνές των ανθρώπων ακούγονται διαφορετικά μέσα σε μια κουζίνα. Εκεί, μπορούν να αφήνονται στις μυρωδιές και στις γεύσεις που τους φέρνουν στο μυαλό αναμνήσεις και τους δημιουργούν μια όμορφη και χαλαρή διάθεση να μοιραστούν κομμάτια του εαυτού τους που το φαγητό μόνο μπορεί να ξυπνήσει!
Κάπως έτσι, για άλλη μια σεζόν, ο Ανδρέας Λαγός θα καλεί καλεσμένους και τηλεθεατές να μην ξεχνούν να μαγειρεύουν με την καρδιά τους, για αυτούς που αγαπούν!

Γιατί η μαγειρική μπορεί να είναι ΠΟΠ Μαγειρική!

#popmageiriki

**«Βύρων Τσουράπης - Φέτα Μυτιλήνης, Μέλι Μαινάλου»**
**Eπεισόδιο**: 192

Στο στούντιο της «ΠΟΠ Μαγειρικής» έρχεται ο μουσικός, Βύρων Τσουράπης. Μαζί με τον Ανδρέα Λαγό μαγειρεύουν δύο λαχταριστές συνταγές με Φέτα Μυτιλήνης και Μέλι Μαινάλου. Ο Βύρων Τσουράπης μας μιλά για τη σχέση του με τη μαγειρική, τις μουσικές σπουδές του και τα αντίστοιχα μουσικά του ακούσματα, τη συνεργασία του με το Νίκο Πορτοκάλογλου και τη συμμετοχή του στο «Μουσικό Κουτί».

Παρουσίαση: Ανδρέας Λαγός
Επιμέλεια συνταγών: Ανδρέας Λαγός
Σκηνοθεσία: Γιώργος Λογοθέτης
Οργάνωση παραγωγής: Θοδωρής Σ. Καβαδάς
Αρχισυνταξία: Tζίνα Γαβαλά
Διεύθυνση παραγωγής: Βασίλης Παπαδάκης
Διευθυντής Φωτογραφίας: Θέμης Μερτύρης
Υπεύθυνη Καλεσμένων- Δημοσιογραφική επιμέλεια: Νικολέτα Μακρή
Παραγωγή: GV Productions

|  |  |
| --- | --- |
| Ντοκιμαντέρ  | **WEBTV** **ERTflix**  |

**15:00**  |   **CERN 70 χρόνια – Το Ελληνικό Αποτύπωμα**   **(Τροποποίηση Προγράμματος)**

**Έτος παραγωγής:** 2024

Με αφορμή τους εορτασμούς για τα 70 χρόνια του CERN στη Γενεύη, η ERTWorld μεταδίδει το ντοκιμαντέρ «CERN 70 χρόνια – Το ελληνικό αποτύπωμα», που επιμελήθηκε και παρουσιάζει η δημοσιογράφος της ΕΡΤ Αντριάνα Παρασκευοπούλου.

Η κάμερα της ΕΡΤ επισκέφθηκε τον Ευρωπαϊκό Οργανισμό Πυρηνικών Ερευνών, εκατό μέτρα κάτω από την επιφάνεια της Γης, στα σύνορα Γαλλίας-Ελβετίας, εκεί όπου οι επιστήμονες επιδιώκουν να αναπαραγάγουν τις συνθήκες του Big Bang, συγκρούοντας πρωτόνια με την ταχύτητα του φωτός.

Η ελληνική συμμετοχή είναι ισχυρή, καθώς πρόεδρος του Συμβουλίου του CERN είναι ο καθηγητής Κώστας Φούντας, ενώ περισσότεροι από 300 Έλληνες επιστήμονες, κάποιοι από τους οποίους μίλησαν στην ΕΡΤ, εργάζονται σήμερα στον Ευρωπαϊκό Οργανισμό.

Στα εβδομήντα του χρόνια το CERN δεν σταμάτησε να εξερευνά. Από την επινόηση του παγκόσμιου ιστού έως τη διαχείριση ασύλληπτων ποσοτήτων δεδομένων, το CERN συνεχίζει να βρίσκεται στην αιχμή της τεχνολογικής καινοτομίας, διαμορφώνοντας το μέλλον της επιστήμης και της επικοινωνίας.

Έρευνα-αρχισυνταξία-παρουσίαση: Αντριάνα Παρασκευοπούλου

Εικόνα: Ανδρέας Δημόπουλος
Ήχος: Παναγιώτα Δερβιτσιώτη
Δημοσιογραφική παραγωγή: Μιχάλης Αρβανίτης
Σκηνοθετική επιμέλεια: Αλέξανδρος Δημητριάδης

Επιστημονικός σύμβουλος: Πάνος Χαρίτος (φυσικός CERN, υπεύθυνος διάχυσης επιστημονικών αποτελεσμάτων)

Εσωτερική παραγωγή ERTNews

|  |  |
| --- | --- |
| Ψυχαγωγία / Εκπομπή  | **WEBTV** **ERTflix**  |

**16:00**  |   **Ανοιχτό Βιβλίο  (E)**  

**Έτος παραγωγής:** 2024

Σειρά ωριαίων εκπομπών παραγωγής ΕΡΤ 2024.

Η εκπομπή «Ανοιχτό βιβλίο», με τον Γιάννη Σαρακατσάνη, είναι αφιερωμένη αποκλειστικά στο βιβλίο και στους Έλληνες συγγραφείς.

Σε κάθε εκπομπή αναδεικνύουμε τη σύγχρονη, ελληνική, εκδοτική δραστηριότητα φιλοξενώντας τους δημιουργούς της, προτείνουμε παιδικά βιβλία για τους μικρούς αναγνώστες, επισκεπτόμαστε έναν καταξιωμένο συγγραφέα που μας ανοίγει την πόρτα στην καθημερινότητά του, ενώ διάσημοι καλλιτέχνες μοιράζονται μαζί μας τα βιβλία που τους άλλαξαν τη ζωή!

**Eπεισόδιο**: 7

Φιλοξενούμε τρεις από τους παλαιότερους εκδότες της χώρας (Ίκαρος, Εστία, Γκοβώστης) που μας εξηγούν τι προτιμούν να διαβάζουν οι Έλληνες και πώς έχει αλλάξει η ελληνική γραφή μέσα στα χρόνια.

Συναντάμε τον Θεόδωρο Παπακώστα, γνωστό και ως Archaeostoryteller για να συζητήσουμε το πόσο καλά νομίζουμε οι Έλληνες ότι γνωρίζουμε την ιστορία μας και μας εκμυστηρεύεται τι θα περιλαμβάνει το επόμενο βιβλίο του που μας ταξιδεύει εκτός συνόρων!

Η Άννα Βαγενά μας λέει ποιά είναι τα βιβλία εκείνα που της άλλαξαν την ζωή και η Ελπινίκη Παπαδοπούλου μας συστήνει την αναγνωστική κοινότητα του «Διαβάζοντας»!
Πρόσωπα /Ιδιότητες (Με σειρά εμφάνισης): Γιάννης Σαρακατσάνης, Νίκος Αργύρης, Κωνσταντίνος Γκοβόστης, Εύα Καραϊτίδη Ελπινίκη Παπαδοπούλου, Κατερίνα Μαλακατέ, Άννα Βαγενά, Θόδωρος Παπαλώστας

Παρουσίαση: Γιάννης Σαρακατσάνης
Αρχισυνταξία: Ελπινίκη Παπαδοπούλου
Σκηνοθεσία: Κωνσταντίνος Γουργιώτης, Γιάννης Σαρακατσάνης
Διεύθυνση Φωτογραφίας: Άρης Βαλεργάκης
Οπερατέρ: Άρης Βαλεργάκης, Γιάννης Μαρούδας, Καρδόγερος Δημήτρης
Ήχος: Γιωργής Σαραντηνός
Μίξη Ήχου: Χριστόφορος Αναστασιάδης
Σχεδιασμός γραφικών: Νίκος Ρανταίος (Guirila Studio)
Μοντάζ-post production: Δημήτρης Βάτσιος
Επεξεργασία Χρώματος: Δημήτρης Βάτσιος
Μουσική Παραγωγή: Δημήτρης Βάτσιος
Συνθέτης Πρωτότυπης Μουσικής (Σήμα Αρχής): Zorzes Katris
Οργάνωση και Διεύθυνση Παραγωγής: Κωνσταντίνος Γουργιώτης
Δημοσιογράφος: Ελευθερία Τσαλίκη
Βοηθός Διευθυντή Παραγωγής: Κωνσταντίνος Σαζακλόγλου
Βοηθός Γενικών Καθηκόντων: Γιώργος Τσεσμετζής
Κομμώσεις - Μακιγιάζ: Νικόλ Κοτσάντα

|  |  |
| --- | --- |
| Ψυχαγωγία  | **WEBTV** **ERTflix**  |

**17:00**  |   **Ραντεβού... στην Ευρώπη, με την Επιστήμη Μπινάζη (ΝΕΟ ΕΠΕΙΣΟΔΙΟ)**  

Ραντεβού στην Ευρώπη: ένα road trip στην καρδιά μας

Πού κρύβουν τα κλιματιστικά στη Νίκαια; Πώς είναι να ζεις σε ένα πλωτό σπίτι στο Δούναβη; Πίνουν ασύρτικο στη Μασσαλία; Γιατί ένα μπαρ στη Ζυρίχη επιλέγει να έχει άσχημη θέα; Και επιτέλους τι να υποστηρίζουμε, Σαμπντόρια ή Τζένοα;

Ξεχάστε ό,τι ξέρατε για την Ευρώπη. Ήρθε η ώρα να τη δείτε μέσα από τα μάτια των Ελλήνων που την έκαναν σπίτι τους!

Η Επιστήμη Μπινάζη ξεκινά για ένα road trip από τη μια άκρη της Ευρώπης στην άλλη. Δεν σταματά στους πιο δημοφιλείς προορισμούς, κινείται off the beaten track αναζητώντας τις πόλεις όπου χτυπά η καρδιά του ευρωπαϊκού οικοδομήματος. Μπολόνια, Μασσαλία, Ζυρίχη, Στρασβούργο, Νίκαια, Γένοβα, Βελιγράδι...

Σε κάθε πόλη έχει για οδηγό, εκτός από online χάρτη, Έλληνες που ζουν και δραστηριοποιούνται εκεί. Άλλοι σπούδασαν στην πόλη και παρέμειναν, άλλοι κυνήγησαν εκεί τα όνειρά τους, κάποιοι μετέφεραν εκεί τις επιχειρήσεις τους. Όλοι μετρούν σήμερα δύο πατρίδες.

Μας ανοίγουν τα σπίτια τους, μας δείχνουν τα στέκια τους, μας ξεναγούν στον τόπο τους με το μοναδικό τρόπο του ντόπιου. Καλεσμένοι, αλλά ταυτόχρονα και οικοδεσπότες, μας μιλούν για τη ζωή εκτός συνόρων. Τι τους λείπει από την Ελλάδα και τι θα μπορούσε να τους γυρίσει πίσω; Είναι η Ευρώπη το κοινό μας σπίτι και πώς βλέπουν τις αλλαγές που έχουν συντελεστεί τα τελευταία χρόνια από το βορρά ως το νότο;

Ακολουθήστε μας σε ένα διττό ταξίδι, στο δρόμο και εντός μας. Ελάτε μαζί μας να γνωρίσουμε το κοινό μας σπίτι. Έχουμε Ραντεβού στην Ευρώπη.

**«Αναμνήσεις» (τελευταίο επεισόδιο)(Με Αγγλικούς Υπότιτλους)**

Ταξιδέψαμε από άκρη σε άκρη της Ευρώπης, με οδηγό τις ιστορίες των Ελλήνων που ζουν εκεί. Ζήσαμε στιγμές ξεχωριστές: ακούσαμε φάδος στη Μασσαλία, δοκιμάσαμε κανόλι στη Φιλιππούπολη, μείναμε σε πλωτό ξενοδοχείο στον Δούναβη, μάθαμε τα μυστικά της Μπολόνια και κολυμπήσαμε με εργαζόμενους στη Ζυρίχη. Κάθε στάση κι ένα κομμάτι του εαυτού μας. Το ταξίδι μάς έμαθε ότι το να είσαι ανοιχτός στον κόσμο είναι το πιο σημαντικό δώρο.

Παρουσίαση: Επιστήμη Μπινάζη
Σκηνοθεσία: Μάνος Αρμουτάκης
Κείμενα: Επιστήμη Μπινάζη
Αρχισυνταξία: Λίνα Γιάνναρου, Άννα Ποδαρά
Έρευνα: Λίνα Γιάνναρου
Εικονοληψία: Μάνος Αρμουτάκης, Κλεομένης Κουφαλιώτης, Ορέστης Αθανασόπουλος
Βοηθός Παραγωγής: Νίκος Τσιούμας
Μοντάζ: Νίκος Καλαβρυτινός, Γιώργος Μαύρος, Μάνος Αρμουτάκης, Στυλιανός Βλαχοδήμος
Μιξάζ: Κώστας Ντόκος
Motion Graphics Design: Βαγγέλης Μολυβιάτης
Μουσική Επιμέλεια: Επιστήμη Μπινάζη
Μακιγιάζ: Σοφία Καϊσίδου
Λογιστήριο: Κωνσταντίνα Θεοφιλοπούλου
Επικοινωνία: Γιώργος Ρόμπολας
Creative Producer: Γιούλη Παπαοικονόμου
Executive Producers: Πέτρος Αδαμαντίδης, Αλέξανδρος Χριστογιάννης
Παραγωγοί: Κωνσταντίνος Τζώρτζης, Νίκος Βερβερίδης
Εκτέλεση Παραγωγής: ελc productions σε συνεργασία με τη Dare Film

|  |  |
| --- | --- |
| Ενημέρωση / Εκπομπή  | **WEBTV** **ERTflix**  |

**18:00**  |   **365 Στιγμές  (E)**   **(Τροποποίηση Προγράμματος)**

Γ' ΚΥΚΛΟΣ

**Έτος παραγωγής:** 2024

Πίσω από τις ειδήσεις και τα μεγάλα γεγονότα βρίσκονται πάντα ανθρώπινες στιγμές. Στιγμές που καθόρισαν την πορεία ενός γεγονότος, που σημάδεψαν ζωές ανθρώπων, που χάραξαν ακόμα και την ιστορία. Αυτές τις στιγμές επιχειρεί να αναδείξει η εκπομπή «365 Στιγμές» με τη Σοφία Παπαϊωάννου, φωτίζοντας μεγάλα ζητήματα της κοινωνίας, της πολιτικής, της επικαιρότητας και της ιστορίας του σήμερα. Με ρεπορτάζ σε σημεία και χώρους που διαδραματίζεται το γεγονός, στην Ελλάδα και το εξωτερικό.
Δημοσιογραφία 365 μέρες τον χρόνο, καταγραφή στις «365 Στιγμές».

**«Κίμωλος:Το νησί που προσπαθεί να αντισταθεί στον υπερτουρισμό» (Με Αγγλικούς Υπότιτλους)**
**Eπεισόδιο**: 13

Ένας κύριος με τον γάιδαρό του γυρνά από το μποστάνι του και κατηφορίζει το καλντερίμι στο Χωριό, στο μικρό νησί του Αιγαίου την Κίμωλο. Για πόσα ακόμα χρόνια θα βλέπουμε αυτή την εικόνα στα νησιά;

Μπορεί ένα νησί να αντισταθεί στον υπερτουρισμό και την ανάπτυξη; Η εκπομπή 365 Στιγμές, με την Σοφία Παπαϊωάννου, επιλέγει την Κίμωλο ένα ανερχόμενο τουριστικά νησί για να δείξει πως ο τουρισμός κινδυνεύει να καταστρέψει την ταυτότητα και την παράδοση ενός νησιού και τι μπορεί να κάνουν οι κάτοικοι για να αντισταθούν.

Μιλούν Κιμωλιάτες που διατηρούν τα παλιά επαγγέλματα και τα μαγαζιά του χωριού για την προσπάθειά τους και τις ανησυχίες τους. Μπροστά στην κάμερα της εκπομπής τα παραδοσιακά σύρματα, τα υπόσκαφα όπου οι Κιμωλιάτες φυλάνε τις βάρκες τους τον χειμώνα μετατρέπονται σε δωμάτια ξενοδοχείου.

Η εκπομπή επισκέπτεται και το, παρθένο ακόμα, νησί Πολύαιγος που ανήκει στην Κίμωλο και τον μοναδικό άνθρωπο που ζει ακόμα εκεί μόνος του.

Έρευνα: Σοφία Παπαϊωάννου
Αρχισυνταξία: Σταύρος Βλάχος - Μάγια Φιλιπποπούλου

|
Παρουσίαση: Σοφία Παπαϊωάννου

Παρουσίαση: Σοφία Παπαϊωάννου
Έρευνα: Σοφία Παπαϊωάννου
Αρχισυνταξία: Σταύρος Βλάχος - Μάγια Φιλιπποπούλου

|  |  |
| --- | --- |
| Ταινίες  | **WEBTV**  |

**19:00**  |   **Κάθε Εμπόδιο για Καλό - Ελληνική Ταινία**  

**Έτος παραγωγής:** 1958
**Διάρκεια**: 84'

Ο Κώστας εργάζεται σ’ ένα δικηγορικό γραφείο και σκοπεύει να μεταβεί σε μια επαρχιακή πόλη, προκειμένου να συνοδεύσει στην Αθήνα τη Σμάρω, μια νεαρή κληρονόμο μεγάλης ακίνητης περιουσίας που πρόκειται να πωληθεί.

Τη βραδιά πριν από το ταξίδι, διασκεδάζει με μια φίλη του και κοιμάται πολύ αργά, με αποτέλεσμα να μην ξυπνήσει έγκαιρα.

Πηγαίνει στον σταθμό μόλις τη μεθεπόμενη μέρα, ενώ στο μεταξύ η Σμάρω έχει έρθει μόνη της στην Αθήνα.

Η Σμάρω ψάχνει να βρει έναν θείο της, μετά όμως από διάφορες περιπλανήσεις και παρεξηγήσεις οι δύο νέοι καταλήγουν στο χωριό της Σμάρως, όπου οι χωριανοί νομίζουν πως ο Κώστας είναι ο μέλλων σύζυγός της.

Η Σμάρω καταλαβαίνει ότι έχει ερωτευτεί τον Κώστα, ενώ το αίσθημα είναι αμοιβαίο.

Παίζουν: Ντίνος Ηλιόπουλος, Σμαρούλα Γιούλη, Θανάσης Βέγγος, Γιώργος Δαμασιώτης, Περικλής Χριστοφορίδης, Χρήστος Αποστόλου, Ράλλης Αγγελίδης, Αμαλία Λαχανά, Μαίρη Χριστοφή, Έλλη Πετράκη, Γιάννης Θειακός

Σενάριο-Σκηνοθεσία: Χρήστος Αποστόλου
Διεύθυνση φωτογραφίας: Νίκος Γαρδέλης

|  |  |
| --- | --- |
|  | **ERTflix**  |

**20:30**  |   **Πρόσωπα και Ιστορίες  (E)**

Ιστορίες ζωής σε πρώτο πρόσωπο. Μια πρωτότυπη σειρά 15 ντοκιμαντέρ μικρού μήκους.

Δεκαπέντε πρόσωπα αφηγούνται στην κάμερα ένα πολύ προσωπικό κομμάτι της ζωής τους, μια εμπειρία, ένα γεγονός που τους άλλαξε τη ζωή, μια απόφαση που καθόρισε τη στάση τους απέναντι στον κόσμο.

Μια ιδέα της Ίλιας Παπασπύρου.

**Jimmy**

Ο Τζίμυς είναι κρατούμενος στις φυλακές Κορυδαλλού και στην προσπάθειά του να περάσει παραγωγικά τον χρόνο του, ξεκίνησε να φοιτά στο τμήμα γραφιστικής στο ΙΕΚ των φυλακών Κορυδαλλού. Αυτό το σχολείο δεύτερης ευκαιρίας είναι που τον κάνει να ελπίζει σε μία δεύτερη ευκαιρία για την ίδια του τη ζωή ενόψει της αποφυλάκισής του σε λίγους μήνες. Μετά από 6,5 χρόνια στη φυλακή, άλλαξε, ωρίμασε, σκέφτεται πια διαφορετικά και αντιμετωπίζει με αισιοδοξία και αυτοπεποίθηση το μέλλον του.

Σκηνοθεσία
Γιάννης Μισουρίδης, Σπύρος Τσιφτσής

|  |  |
| --- | --- |
| Ντοκιμαντέρ / Τέχνες - Γράμματα  | **WEBTV** **ERTflix**  |

**20:45**  |   **Η Λέσχη του Βιβλίου  (E)**  

**Έτος παραγωγής:** 2022

O Γιώργος Αρχιμανδρίτης, στη νέα λογοτεχνική εκπομπή της ΕΡΤ «Η λέσχη του βιβλίου», παρουσιάζει κλασικά έργα που σφράγισαν την ιστορία του ανθρώπινου πνεύματος με τον αφηγηματικό τους κόσμο, τη γλώσσα και την αισθητική τους.

Από τον Όμηρο και τον Σαίξπηρ, μέχρι τον Ντοστογιέφσκι, τον Προυστ και την Βιρτζίνια Γουλφ, τα προτεινόμενα βιβλία συνιστούν έναν οδηγό ανάγνωσης για όλους, μια «ιδανική βιβλιοθήκη» με αριστουργήματα που ταξιδεύουν στο χρόνο και συνεχίζουν να μας μαγεύουν και να μας συναρπάζουν.

Γιώργος Αρχιμανδρίτης: Συγγραφέας, δημιουργός ραδιοφωνικών ντοκιμαντέρ τέχνης και πολιτισμού, δοκιμιογράφος και δημοσιογράφος, ο Γιώργος Αρχιμανδρίτης είναι Διδάκτωρ Συγκριτικής Γραμματολογίας της Σορβόννης.
Το 2008, διετέλεσε Πρέσβης Πολιτισμού της Ελλάδας, στο πλαίσιο της Γαλλικής Προεδρίας στην Ευρώπη.
Το 2010, τιμήθηκε από τη Γαλλική Δημοκρατία με τον τίτλο του Ιππότη του Τάγματος των Γραμμάτων και των Τεχνών και, το 2019, προήχθη σε Αξιωματούχο του ίδιου Τάγματος για τη συμβολή του στον τομέα του Πολιτισμού στη Γαλλία και τον κόσμο. Το 2021 ορίστηκε εντεταλμένος εκπρόσωπος του Ελληνικού Ιδρύματος Πολιτισμού στο Παρίσι.
Στη Γαλλία κυκλοφορούν τα βιβλία του: Mot à Mot (με την Danielle Mitterrand), Μikis Théodorakis par lui-même και Théo Angelopoulos-Le temps suspendu.
Στην Ελλάδα κυκλοφορούν τα βιβλία του «Μίκης Θεοδωράκης-Η ζωή μου», «Θόδωρος Αγγελόπουλος-Με γυμνή φωνή», «Μελίνα-Μια σταρ στην Αμερική» (με τον Σπύρο Αρσένη) και «Γιάννης Μπεχράκης-Με τα μάτια της ψυχής» (Εκδόσεις Πατάκη).

Είναι τακτικός συνεργάτης της Δημόσιας Γαλλικής Ραδιοφωνίας (France Culture), καθώς και της Ελβετικής Δημόσιας Ραδιοφωνίας (RTS).
Άρθρα και συνεντεύξεις του με εξέχουσες διεθνείς προσωπικότητες δημοσιεύονται στον γαλλικό τύπο (Le Monde, L’Obs-Nouvel Observateur, Le Point, La Gazette Drouot), ενώ συμμετέχει τακτικά στα διεθνή συνέδρια Art for Tomorrow και Athens Democracy Forum της εφημερίδας The New York Times.

**«Η Δίκη – Φραντς Κάφκα» (Με Αγγλικούς Υπότιτλους)**
Επιμέλεια-παρουσίαση: Γιώργος Αρχιμανδρίτης
Σκηνοθεσία: Μιχάλης Λυκούδης
Φωτισμός: Ανδρέας Ζαχαράτος
Μουσική τίτλων: Βαγγέλης Φάμπας
Εκτέλεση παραγωγής: Massive Productions

|  |  |
| --- | --- |
| Ντοκιμαντέρ  | **WEBTV** **ERTflix**  |

**21:00**  |   **Βίλατζ Γιουνάιτεντ  (E)**   **(Τροποποίηση Προγράμματος)**

Β' ΚΥΚΛΟΣ

**Έτος παραγωγής:** 2025

Εβδομαδιαία σειρά εκπομπών παραγωγής ΕΡΤ 2025

Η Βίλατζ Γιουνάιτεντ, το αθλητικο-ταξιδιωτικό ντοκιμαντέρ παρατήρησης, επισκέπτεται μικρά χωριά που έχουν δικό τους γήπεδο και ντόπιους ποδοσφαιριστές.
Μαθαίνει την ιστορία της ομάδας και τη σύνδεσή της με την ιστορία του χωριού. Μπαίνει στα σπίτια των ποδοσφαιριστών, τους ακολουθεί στα χωράφια, τα μαντριά, τα καφενεία και καταγράφει, δίχως την παραμικρή παρέμβαση, την καθημερινότητά τους μέσα στην εβδομάδα, μέχρι και την ημέρα του αγώνα.
Επτά κάμερες καταγράφουν όλα όσα συμβαίνουν στον αγώνα, την κερκίδα, τους πάγκους και τα αποδυτήρια, ενώ υπάρχουν μικρόφωνα παντού. Για πρώτη φορά σε αγώνα στην Ελλάδα, μικρόφωνο έχει και παίκτης της ομάδας εντός αγωνιστικού χώρου κατά τη διάρκεια του αγώνα.
Και αυτή τη σεζόν, η Βίλατζ Γιουνάιτεντ θα ταξιδέψει σε όλη την Ελλάδα. Ξεκινώντας από την Ασπροκκλησιά Τρικάλων με τον Άγιαξ (τον κανονικό και όχι τον ολλανδικό), θα περάσει από το Αχίλλειο της Μαγνησίας, για να συνεχίσει το ταξίδι στο Σπήλι Ρεθύμνου, τα Καταλώνια Πιερίας, το Κοντοπούλι Λήμνου, τον Πολύσιτο Ξάνθης, τη Ματαράγκα Αιτωλοακαρνανίας, το Χιλιόδενδρο Καστοριάς, την Καλλιράχη Θάσου, το Ζαΐμι Καρδίτσας, τη Γρίβα Κιλκίς, πραγματοποιώντας συνολικά 16 ταξίδια σε όλη την επικράτεια της Ελλάδας. Όπου υπάρχει μπάλα και αγάπη για το χωριό.

**«Κεραυνός Χιλιόδενδρου Καστοριά»[Με αγγλικούς υπότιτλους]**

Φημισμένο για τα τρομερά φασόλια πλακί, γίγαντες και ελέφαντες, το Χιλιόδενδρο Καστοριάς των 400 και κάτι κατοίκων είναι γνωστό και για τον τρομερό Κεραυνό. Την ομάδα σύμβολο του χωριού, πρωταθλήτρια Β τοπικού το 2013 και το 2023. Φασολάδα και ποδόσφαιρο με βροχή και με λιακάδα, αφού η έδρα της ομάδας διαθέτει το κορυφαίο αποστραγγιστικό σύστημα στην Ελλάδα. Τρεις μέρες έριχνε καρεκλοπόδαρα στο Χιλιόδενδρο, την 4η το γύρισε σε χιόνι σε όλη τη δυτική Μακεδονία. Όλη η αγωνίστηκε αναβλήθηκε λόγω καιρού και μόνο ο Κεραυνός έπαιξε μπάλα. Πρόεδρος της ομάδας είναι η Μαρία Θέμελη που αντικατέστησε το σύζυγό της και τον έστειλε να προσέχει το σπίτι. Η Μαρία είναι αυτή είναι που μαλώνει και με τους διαιτητές. Σε κάθε αγωνιστική και όταν έρχεται η ώρα να πληρωθούν τα έξοδά τους, δίνει τα 120 ευρώ σε δύο σακούλες γεμάτες… μπρούτζο. Μονόλεπτα, δίλεπτα άντε και μερικά πεντάλεπτα νομίσματα. Προπονητής της ομάδας είναι ο θρύλος του καστοριανού ποδοσφαίρου, Δημήτρης Ζαρογιάννης που είναι και ο πρόεδρος της κοινότητας Χιλιόδενδρου. Φροντίζει για το γήπεδο, την ομάδα και το χωριό. Ο απόλυτος μίστερ Βίλατζ Γιουνάιτεντ.

Φημισμένο για τα τρομερά φασόλια πλακί, γίγαντες και
ελέφαντες, το Χιλιόδενδρο Καστοριάς των 400 και κάτι
κατοίκων είναι γνωστό και για τον τρομερό Κεραυνό.
Την ομάδα σύμβολο του χωριού, πρωταθλήτρια Β τοπικού
το 2013 και το 2023.

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**22:00**  |   **Ζακέτα Να Πάρεις  (E)**  

Κωμική σειρά μυθοπλασίας

Τι κι αν δεν χειμώνιασε ακόμα; Τι κι αν κυκλοφορούμε ακόμα με τα κοντομάνικα; Τι κι αν κάποιοι βρίσκονται ακόμα σε νησιά και παραλίες; Μια ζακέτα πρέπει πάντα να την έχουμε μαζί!

Κι επειδή συνήθως την ξεχνάμε, οι απολαυστικές «μαμάδες» Ελένη Ράντου (Φούλη), Δάφνη Λαμπρόγιαννη (Δέσποινα) και Φωτεινή Μπαξεβάνη (Αριστέα) επιστρέφουν… δριμύτερες στις οθόνες μας, μέσα από την κωμική σειρά «Ζακέτα να πάρεις», για να μας το υπενθυμίσουν και να μας χαρίσουν ξανά άφθονο γέλιο με τις ξεκαρδιστικές περιπέτειές τους.

Οι τρεις απίθανες μαμάδες γυρίζουν από τις διακοπές τους ανανεωμένες και κάνουν τα πάντα για να μείνουν κι αυτόν τον χειμώνα στην Αθήνα. Θα τα καταφέρουν ή τελικά θα τσακωθούν και μεταξύ τους; Και η Αριστέα, δηλαδή, δεν θα παντρέψει τον Ευθύμη (Παναγιώτης Γαβρέλας); Γιατί, η Δέσποινα; Θα αφήσει μόνο του τον Μάνο (Βασίλης Αθανασόπουλος), ύστερα μάλιστα από διπλό χωρισμό; Η Φούλη, πάντως, έχει πάρει αποφάσεις για το μέλλον της στη νύχτα, αν και φαίνεται ότι η Ευγενία (Αρετή Πασχάλη) μάλλον θα ανακαλύψει τα ψέματα που της λέγανε μαζί με τον Λουκά (Μιχάλης Τιτόπουλος) και θα υπάρξουν ανατροπές. Όχι ότι και της Αριστέας δεν της ανατρέπει όλα της τα σχέδια η αποκάλυψη του Ευθύμη για το μεγάλο μυστικό του‧ αλλά θα βρει αυτή τον τρόπο και θα του κάνει πάλι προξενιό! Δεν είναι, βέβαια, σίγουρο ότι θα την αφήσει η Θάλεια (Αντριάνα Ανδρέοβιτς), η οποία φέτος είναι αποφασισμένη να διεκδικήσει τον Ευθύμη. Όπως, δηλαδή, θα κάνει και ο Παντελής (Κώστας Αποστολάκης) με τη γειτόνισσά του, παρόλο που, εντέλει, θα μπει κι αυτός σε δίλημμα.

Η Φούλη, η Δέσποινα κι η Αριστέα υπόσχονται λοιπόν και φέτος ιστορίες γεμάτες γέλιο, ανακατέματα, παρεξηγήσεις, τσακωμούς, συγκίνηση, αγάπη. Ιστορίες όπως μόνο με την Ελληνίδα μάνα θα τις ζήσεις…

Και μην ξεχάσεις… «Ζακέτα να πάρεις»!

**«Ποια έχει δίκιο τελικά»**
**Eπεισόδιο**: 33

Μια βλάβη στο θερμοσίφωνο της Δέσποινας φέρνει πάλι στο επίκεντρο του ενδιαφέροντος την κρυφή ζωή του Ευθύμη, όταν ο ηλεκτρολόγος τον αναγνωρίζει από μία εφαρμογή γνωριμιών! Η Φούλη νιώθει δικαιωμένη που, επιτέλους, αποδεικνύεται ότι το μάτι της κόβει, ενώ η Δέσποινα επιμένει ότι η φωτογραφία στην εφαρμογή απεικονίζει κάποιον άλλον, που απλώς μοιάζει στον ανιψιό της. Οι δυο τους, πίσω από την πλάτη της Αριστέας, θα προσπαθήσουν να ανακαλύψουν την αλήθεια, μόνο και μόνο για να αποδείξουν η μία στην άλλη πόσο σωστή είναι. Θα κάνουν ό,τι περνάει από το χέρι τους, λοιπόν, για να φέρουν τον Ευθύμη και τον ηλεκτρολόγο πιο κοντά, ώστε να δούνε αντιδράσεις, ακόμα κι αν χρειαστεί να πέσουν πολύ χαμηλά για να το καταφέρουν. Η μοίρα, όμως, έχει άλλα σχέδια από αυτές…

Σενάριο: Nίκος Μήτσας, Κωνσταντίνα Γιαχαλή
Σκηνοθεσία: Αντώνης Αγγελόπουλος
Κοστούμια: Δομνίκη Βασιαγιώργη
Σκηνογραφία: Τζιοβάνι Τζανετής
Ηχοληψία: Γιώργος Πόταγας
Διεύθυνση φωτογραφίας: Σπύρος Δημητρίου
Μουσική επιμέλεια: Ασημάκης Κοντογιάννης
Τραγούδι τίτλων αρχής:
Μουσική: Θέμης Καραμουρατίδης
Στίχοι: Γεράσιμος Ευαγγελάτος
Ερμηνεύει η Ελένη Τσαλιγοπούλου

Εκτέλεση παραγωγής: Αργοναύτες ΑΕ
Creative producer: Σταύρος Στάγκος
Παραγωγή: Πάνος Παπαχατζής

Παίζουν: Ελένη Ράντου (Φούλη), Δάφνη Λαμπρόγιαννη (Δέσποινα), Φωτεινή Μπαξεβάνη (Αριστέα), Βασίλης Αθανασόπουλος (Μάνος), Παναγιώτης Γαβρέλας (Ευθύμης), Μιχάλης Τιτόπουλος (Λουκάς), Αρετή Πασχάλη (Ευγενία), Ηρώ Πεκτέση (Τόνια), Αντριάνα Ανδρέοβιτς (Θάλεια), Κώστας Αποστολάκης (Παντελής)

Και οι μικρές Αλίκη Μπακέλα & Ελένη Θάνου

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**23:00**  |   **Η Παραλία (ΝΕΟ ΕΠΕΙΣΟΔΙΟ)**  

Β' ΚΥΚΛΟΣ

Στην Κρήτη του 1975
Η δεύτερη σεζόν της «Παραλίας» μάς μεταφέρει στην Κρήτη του 1975, σε μια εποχή όπου η Ελλάδα αφήνει σιγά σιγά πίσω της το σκοτάδι της χούντας και η Δημοκρατία παλεύει να βρει τα πατήματά της στο ανασυγκροτημένο ελληνικό κράτος. Στους λαξευμένους βράχους των Ματάλων, παλιοί και νέοι χαρακτήρες συνυπάρχουν και αναζητούν την ταυτότητά τους μέσα σ’ έναν κόσμο που αλλάζει ραγδαία.

Μυστικά, έρωτας και εκδίκηση
Ταυτόχρονα, μια σκοτεινή ιστορία από την περίοδο της γερμανικής Κατοχής έρχεται στην επιφάνεια, απειλώντας ακόμα μια φορά να στοιχειώσει το παρόν. Μια ιστορία που όλοι λίγο έως πολύ ήξεραν, αλλά πολύ συνειδητά επέλεξαν να ξεχάσουν, και όσοι την έζησαν και επιβίωσαν, αργά ή γρήγορα, θα ζητήσουν εκδίκηση.

Η επιστροφή του Παύλου (Δημήτρης Κίτσος) στην πατρογονική γη και η γνωριμία του με την Ιφιγένεια (Αφροδίτη Λιάντου) φέρνουν στην επιφάνεια έναν απαγορευμένο, αλλά ταυτόχρονα παράφορο έρωτα. Ο Παύλος προσπαθεί να πάρει την εξουσία στα χέρια του, ενώ η Ιφιγένεια να τη διατηρήσει. Δεν γίνεται ο ένας να επιτύχει, χωρίς να αποτύχει ο άλλος.

Μια ωδή στην Κρήτη και στον έρωτα
Η σειρά «Η παραλία» επέστρεψε για μια δεύτερη σεζόν γεμάτη ίντριγκες, συγκινήσεις και εκπλήξεις. Μια ωδή στην Κρήτη, στην ομορφιά της φύσης και στη δύναμη του απαγορευμένου έρωτα.

Η συνέχεια της αγαπημένης σειράς είναι ακόμα πιο συναρπαστική, με τους παλιούς ήρωες να έρχονται αντιμέτωποι με νέες προκλήσεις και νέους χαρακτήρες να φέρνουν φρέσκο αέρα στην ιστορία.

Πόσα μυστικά μπορεί να κρύβονται στα άδυτα νερά των Ματάλων;

Το σενάριο της σειράς είναι εμπνευσμένο από την πρωτότυπη ιδέα των Πηνελόπης Κουρτζή και Αυγής Βάγια.
Εμπνευσμένο από το βιβλίο: «Το κορίτσι με το σαλιγκάρι» της Πηνελόπης Κουρτζή.

**Eπεισόδιο**: 140

Έχοντας μάθει τι έγινε μεταξύ του Διονύση και του Γιόχαν, ο Παύλος εκμυστηρεύεται στην Ιφιγένεια ότι νιώθει διαφορετικά πλέον απέναντι στον πατέρα του. Ο Σήφης και η Χριστίνα βρίσκονται σε μια ασφυκτική κατάσταση, καθώς ο διακινητής θέλει να συνεχίσει η δουλειά με τα αρχαία, όμως αυτά πλέον δεν υπάρχουν. Στο νοσοκομείο, ο Ρόμπερτ είναι σοβαρά και η Μαίρη συμβουλεύει τη Νόνα να πουν τα πάντα χωρίς να αφήσουν μεταξύ τους σκιές. Ο Ρόμπερτ θέλει πράγματι πριν φύγει να εξομολογηθεί στη γυναίκα του το μεγάλο του μυστικό. Την ίδια ώρα, ο Απόστολος στηρίζει τον Τόμι και του ανακοινώνει πως σκοπεύει σε λίγο καιρό, να φύγει από τα Μάταλα. Ο Καραπάνος προσπαθεί να δικαιολογήσει στον Κοσμά την παρουσία του στην σπηλιά, λέγοντας πως δέχτηκε ένα τηλεφώνημα που τον οδήγησε μέχρι εκεί. Στο μεταξύ, όμως, οι έρευνες στο δωμάτιο του Γιόχαν φέρνουν στον Κολιτσιδάκη στοιχεία που καταδεικνύουν τον εντολέα του Γερμανού.

Παίζουν: Δημήτρης Μοθωναίος (Χάρης Καλαφάτης), Μαρία Ναυπλιώτου (χήρα – Ειρήνη), Νικολάκης Ζεγκίνογλου (πιτσιρικάς – Μανώλης), Αλέξανδρος Λογοθέτης (Διονύσης Αρχοντάκης), Δημήτρης Κίτσος (Παύλος Αρχοντάκης), Μπέτυ Λιβανού (Νικολίνα Αρχοντάκη), Γιώργος Νινιός (Δημητρός Αρχοντάκης), Μαίρη Μηνά (Μαίρη), Νικόλας Παπαγιάννης (Γράντος Μαυριτσάκης), Ευσταθία Τσαπαρέλη (Κερασία Μαυριτσάκη), Αλέξανδρος Μούκανος (Παπα-Νικόλας Μαυριτσάκης), Κατερίνα Λυπηρίδου (Ελένη Ανδρουλιδάκη), Γωγώ Καρτσάνα (Μαρία Ζαφειράκη), Τάκης Σακελλαρίου (Κώστας Ζαφειράκης), Μαρία Μπαγανά (Νόνα Ζηνοβάκη), Δημήτρης Ξανθόπουλος (Σήφης Γερωνυμάκης), Αναστασία Γερωνυμάκη (Νικολαΐς Μπιμπλή), Άντριαν Φρίλινγκ (Ρόμπερτ), Νικόλας Παπαϊωάννου (Κολτσιδάκης), Νίκος Καραγεώργης (Παντελής Αρβανιτάκης), Γιώργος Γιαννόπουλος (Μανόλης Παπαγιαννάκης), Ξένια Ντάνια (Τες Γουίλσον), Ελεάνα Στραβοδήμου (Ναταλί Πασκάλ), Γιώργος Σαββίδης (Τόμι Μπέικερ)

Νέοι χαρακτήρες στη σειρά «Η παραλία»: Αφροδίτη Λιάντου (Ιφιγένεια Τουφεξή), Αλεξία Καλτσίκη (Φανή Τουφεξή), Κώστας Κάππας (Χρήστος Τουφεξής), Χρήστος Κραγιόπουλος (Απόστολος Τουφεξής), Ντένια Στασινοπούλου (Σοφί), Σύρμω Κεκέ (Μπέρτα), Ειρήνη Γιώτη (Άρια), Ανδριάνα Σαράντη (Γιούντιθ), Ευθαλία Παπακώστα (Έιμι), Άλκης Μπακογιάννης (Ιάκωβος Γεροντάκης)

Σενάριο: Παναγιώτης Ιωσηφέλης
Εμπνευσμένο από την πρωτότυπη ιδέα των: Πηνελόπης Κουρτζή και Αυγής Βάγια
Εμπνευσμένο από το βιβλίο: «Το κορίτσι με το σαλιγκάρι» της Πηνελόπης Κουρτζή, το οποίο κυκλοφορεί από τις εκδόσεις «Ψυχογιός»
Σκηνοθεσία: Στέφανος Μπλάτσος
Σκηνοθέτες: Εύη Βαρδάκη, Γιώργος Κικίδης
Διεύθυνση φωτογραφίας: Ανδρέας Γούλος, Άγγελος Παπαδόπουλος
Σκηνογραφία: Σοφία Ζούμπερη
Ενδυματολογία: Νινέττα Ζαχαροπούλου
Μακιγιάζ: Λία Πρωτοπαππά, Έλλη Κριαρά
Ηχοληψία: Παναγιώτης Ψημμένος, Σωκράτης Μπασιακούλης
Μοντάζ: Χρήστος Μαρκάκης
Μουσικοί-στίχοι: Alex Sid, Δημήτρης Νάσιος (Quasamodo)
Μουσική επιμέλεια: Ασημάκης Κοντογιάννης
Casting: Ηρώ Γάλλου
Οργάνωση παραγωγής: Δημήτρης Αποστολίδης
Project manager: Ορέστης Πλακιάς
Executive producer: Βασίλης Χρυσανθόπουλος
Παραγωγός: Στέλιος Κοτιώνης
Εκτέλεση παραγωγής: Foss Productions
Παραγωγή: ΕΡΤ

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**00:00**  |   **Ηλέκτρα  (E)**  

Β' ΚΥΚΛΟΣ

Το ερωτικό δράμα εποχής «Ηλέκτρα», βασισμένο σε μια ιδέα της συγγραφέως Ελένης Καπλάνη, σε σκηνοθεσία της Βίκυς Μανώλη και σενάριο της Μαντώς Αρβανίτη και του Θωμά Τσαμπάνη, επιστρέφει τη νέα τηλεοπτική σεζόν στην ERTWorld με καινούργια επεισόδια γεμάτα ανατροπές, ανομολόγητους έρωτες και σκοτεινά μυστικά που έρχονται στο φως.

Η δεύτερη σεζόν της σειράς φωτίζει και πάλι το μικρό νησί της Αρσινόης. Ένοχα μυστικά, προδοσίες, εγκλήματα, έρχονται στο φως. Ο καθρέφτης γυρνάει ανάποδα. Ο Σωτήρης, προδομένος από γυναίκα, πατέρα κι αδερφό, θα γίνει από θύμα θύτης. Οι επιλογές του σε αυτό το ταξίδι εκδίκησης θα τον οδηγήσουν στο μοιραίο τέλος. Ο Νικόλας, σ’ ένα ειρωνικό γύρισμα της μοίρας, θα γίνει από θύτης θύμα μιας αδίστακτης γυναίκας. Η Νέμεσις είναι εδώ για τον Νικόλα μα και για την Ηλέκτρα που πρόδωσε τον Σωτήρη, αλλά και προδόθηκε από τον Παύλο. Ο αρραβώνας της κόρης της μαζί του θα είναι το μεγαλύτερο χτύπημα που έχει δεχτεί ποτέ στη ζωή της. Θα τ’ αντέξει; Ηλέκτρα, Σωτήρης, Παύλος, Νεφέλη και Νικόλας παλεύουν να ζήσουν, να λησμονήσουν, ν’ αγαπηθούν, να εκδικηθούν, να εξιλεωθούν. Όλοι τους έρμαια της μοίρας μα και των επιλογών τους. Καθένας στον πόνο του, καθένας στη μοναξιά του μα και στην οργισμένη εκδίκησή του… Στο τέλος, ποιος θα νικήσει, μα και ποιος θα διαλυθεί; Τι θα απομείνει; Ραγισμένες ψυχές, σκόρπια κομμάτια χάους που μονάχα ένα χέρι θεϊκό θα μπορέσει να συναρμολογήσει.

**[Με αγγλικούς υπότιτλους]**
**Eπεισόδιο**: 168

Το φθινόπωρο του 1973 θα παραμείνει για πάντα μια ανοιχτή πληγή στη μνήμη του νησιού της Αρσινόης. Όλα έχουν πάρει το δρόμο τους και αυτός ο δρόμος είναι κατηφορικός και δύσβατος. Η οικογένεια των Βρεττών κατακερματίζεται και στο σπίτι του Σωτήρη δεν απομένουν παρά θρύψαλα: η Δανάη αποφασίζει να πιστέψει τη μητέρα της και να απαρνηθεί τον πατέρα της. Η Νεφέλη όμως ακολουθεί την αντίθετη πορεία. Το μίσος της για την Ηλέκτρα καίει πιο δυνατά από ποτέ. Στο μεταξύ, η αλήθεια για τον Μπόγρη έρχεται στην επιφάνεια και πλέον η Δανάη γνωρίζει τα πάντα για εκείνον που μέχρι πριν από λίγο καιρό αποκαλούσε σύζυγό της. Πώς θα αντιδράσει; Και μέχρι πού είναι ικανός να φτάσει ο Μπόγρης για την εξιλέωσή του; Λίγο πριν από το τέλος, μυστικά κι αποκαλύψεις, φιλίες κι έχθρες, έρωτες και μίση, και κυρίως, η ίδια η ζωή και ο θάνατος μπλέκονται σ’ ένα αξεδιάλυτο κουβάρι που κανένας δεν μπορεί να βρει την αρχή του, όλοι όμως υποψιάζονται το τέλος του. Ένα τέλος που δε θα ‘ναι καλό για κανέναν.

Παίζουν: Έμιλυ Κολιανδρή (Ηλέκτρα), Αποστόλης Τότσικας (Παύλος Φιλίππου), Τάσος Γιαννόπουλος (Σωτήρης Βρεττός), Κατερίνα Διδασκάλου (Δόμνα Σαγιά), Γιώργος Συμεωνίδης (Στέργιος Σαγιάς), Λουκία Παπαδάκη (Τιτίκα Βρεττού), Αλέξανδρος Μυλωνάς (Πέτρος Βρεττός), Θανάσης Πατριαρχέας (Νικόλας Βρεττός), Νεφέλη Κουρή (Κατερίνα), Ευαγγελία Μουμούρη (Μερόπη Χατζή), Δανάη Λουκάκη (Ζωή Νικολαΐδου), Δρόσος Σκώτης (Κυριάκος Χατζής), Ειρήνη Λαφαζάνη (Δανάη), Βίκτωρας Πέτσας (Βασίλης), Όλγα Μιχαλοπούλου (Νεφέλη), Νεκτάρια Παναγιωτοπούλου (Σοφία), Εμμανουήλ Γεραπετρίτης (Περλεπές- Διευθυντής σχολείου), Άρης Αντωνόπουλος (υπαστυνόμος Μίμης), Νίκος Ιωαννίδης (Κωνσταντής), Χρήστος Γεωργαλής (Σεραφεντίνογλου), Ιφιγένεια Πιερίδου (Ουρανία), Αστέριος Κρικώνης (Φανούρης), Φανή Καταβέλη (Ελένη), Παύλος Κουρτίδης (Ορέστης Μίχος), Ελένη Κούστα (Μάρω), Αλκιβιάδης Μαγγόνας (Τέλης), Ευγενία Καραμπεσίνη (Φιλιώ), Αλέξανδρος Βάρθης (Δικηγόρος Νάσος Δημαράς), Μάκης Αρβανιτάκης (πρόεδρος δικαστηρίου), Βασίλειος-Κυριάκος Αφεντούλης (αστυνομικός Χάρης), Αιμιλιανός Σταματάκης (Σταύρος).
Νέοι χαρακτήρες που έρχονται στη σειρά «Ηλέκτρα»: Αλεξάνδρα Παντελάκη (Δέσπω Καραβά), Ηλιάνα Μαυρομάτη (Αγνή Ντούτση), Σπύρος Σταμούλης (Αλέξης Μπόγρης)

Σενάριο: Μαντώ Αρβανίτη, Θωμάς Τσαμπάνης
Σκηνοθεσία: Βίκυ Μανώλη
Σκηνοθέτες: Θανάσης Ιατρίδης, Λίνος Χριστοδούλου
Διεύθυνση φωτογραφίας: Γιάννης Μάνος, Αντώνης Κουνέλας
Ενδυματολόγος: Έλενα Παύλου
Σκηνογράφος: Κική Πίττα
Οργάνωση παραγωγής: Θοδωρής Κόντος
Εκτέλεση παραγωγής: JK PRODUCTIONS – ΚΑΡΑΓΙΑΝΝΗΣ
Παραγωγή: ΕΡΤ

|  |  |
| --- | --- |
| Ενημέρωση / Εκπομπή  | **WEBTV**  |

**03:00**  |   **Γεύσεις Μουσείων  (E)  (Τροποποίηση Προγράμματος)**

**Έτος παραγωγής:** 2024

Ο Κώστας Λασκαράτος επισκέπτεται τους χώρους εστίασης τριών εμβληματικών μουσείων: του Μουσείου Γουλανδρή Φυσικής Ιστορίας στην Κηφισιά, του Μουσείου Μπενάκη στη Βασ. Σοφίας και του Ιδρύματος Βασίλη και Ελίζας Γουλανδρή στο Παγκράτι.

Ο δημοσιογράφος της ΕΡΤ μιλάει με τους ανθρώπους της διοίκησης, αλλά και με εκείνους που κάνουν την εμπειρία της ξενάγησης στους χώρους των μουσείων λίγο πιο… γευστική.

Πόσο πιο ενδιαφέρουσα κάνει την επίσκεψη και τι ρόλο παίζει στην όλη διαδικασία η υψηλή γαστρονομία, ο οίνος, ακόμα κι ένα δροσερό κοκτέιλ στους πλακόστρωτους κήπους και τις ταράτσες των σύγχρονων ελληνικών μουσείων

Παρουσίαση: Κώστας Λασκαράτος

|  |  |
| --- | --- |
| Ψυχαγωγία / Εκπομπή  | **WEBTV** **ERTflix**  |

**03:30**  |   **Van Life - Η Ζωή Έξω  (E)**  

**Έτος παραγωγής:** 2021

Το VAN LIFE είναι μια πρωτότυπη σειρά επεισοδίων που καταγράφει τις περιπέτειες μιας ομάδας νέων ανθρώπων, οι οποίοι αποφασίζουν να γυρίσουν την Ελλάδα με ένα βαν και να κάνουν τα αγαπημένα τους αθλήματα στη φύση.

Συναρπαστικοί προορισμοί, δράση, ανατροπές και σχέσεις που δοκιμάζονται σε φιλίες που δυναμώνουν, όλα καταγράφονται με χιουμοριστική διάθεση δημιουργώντας μια σειρά εκπομπών, νεανική, ανάλαφρη και κωμική, με φόντο το active lifestyle των vanlifers.

Σε κάθε επεισόδιο του VAN LIFE, ο πρωταθλητής στην ποδηλασία βουνού Γιάννης Κορφιάτης, μαζί με την παρέα του, το κινηματογραφικό συνεργείο δηλαδή, καλεί διαφορετικούς χαρακτήρες, λάτρεις ενός extreme sport, να ταξιδέψουν μαζί τους με ένα διαμορφωμένο σαν μικρό σπίτι όχημα.

Όλοι μαζί, δοκιμάζουν κάθε φορά ένα νέο άθλημα, ανακαλύπτουν τις τοπικές κοινότητες και τους ανθρώπους τους, εξερευνούν το φυσικό περιβάλλον που θα παρκάρουν το «σπίτι» τους και απολαμβάνουν την περιπέτεια αλλά και τη χαλάρωση σε μία από τις ομορφότερες χώρες του κόσμου, αυτή που τώρα θα γίνει η αυλή του «σπιτιού» τους, την Ελλάδα.

**«Καλαμπάκα»**
**Eπεισόδιο**: 8

Η ομάδα του Vanlife ξεκινά για μία εμπειρία γευσιγνωσίας, όταν στο δρόμο βρίσκουν τον Γιώργο Λέντζα, τον Δάνη Καραμιχαηλίδη και τον Αλέξανδρο Παπαγεωργίου να κάνουν οτοστόπ.
Τα σχέδια ξαφνικά αλλάζουν και όλοι μαζί παρέα κατευθύνονται στην ευρύτερη περιοχή της Καλαμπάκας για ένα διήμερο γεμάτο ποδηλατική δράση.
Όπως κάθε διαδρομή vanlife, τα ευτράπελα και οι εκπλήξεις πολλές.
Τα παιδιά θα εξερευνήσουν την περιοχή για να βρουν το σημείο όπου θα κατασκηνώσουν, συναντούν φίλους από τον χώρο του ποδηλάτου και παρακολουθούν το ποδοσφαιρικό ντέρμπι των ομάδων της Κρύας Βρύσης με την ομάδα Λυγαριά.
Αφού κατασκηνώσουν στο σημείο που υποδεικνύει ο Μάνος, θα έρθουν πιο κοντά παίζοντας μουσική, μαγειρεύουν ριζότο με λαχανικά, συνταγή του Δάνη και όλοι μαζί παρακολουθούν vanlife επεισόδια.
Η επόμενη μέρα ξεκινά με πολύ κέφι, τα παιδιά επιβιβάζονται στο βαν, συναντούν τον φίλο τους Βασίλη Τσιαντίκο, οδηγό ποδηλατικών διαδρομών και άλλους ποδηλατικούς φίλους και ξεκινούν την εξερεύνηση ποδηλατικών μονοπατιών στην ευρύτερη περιοχή.
Μαζί τους κάνουν ποδήλατο αθλητές από το εξωτερικό.
Το επεισόδιο κλείνει με φαγητό στο βαν και συζήτηση για όλες τις όμορφες στιγμές του διημέρου.

Ιδέα – Σενάριο - Σκηνοθεσία: Δήμητρα Μπαμπαδήμα
Παρουσίαση: Γιάννης Κορφιάτης
Αρχισυνταξία: Ιωάννα Μπρατσιάκου
Διεύθυνση Φωτογραφίας: Θέμης Λαμπρίδης & Μάνος Αρμουτάκης
Ηχοληψία: Χρήστος Σακελλαρίου
Μοντάζ: Δημήτρης Λίτσας
Εκτέλεση & Οργάνωση Παραγωγής: Φωτεινή Οικονομοπούλου
Εκτέλεση Παραγωγής: OHMYDOG PRODUCTIONS

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**04:00**  |   **Η Παραλία  (E)**  

Β' ΚΥΚΛΟΣ

Στην Κρήτη του 1975
Η δεύτερη σεζόν της «Παραλίας» μάς μεταφέρει στην Κρήτη του 1975, σε μια εποχή όπου η Ελλάδα αφήνει σιγά σιγά πίσω της το σκοτάδι της χούντας και η Δημοκρατία παλεύει να βρει τα πατήματά της στο ανασυγκροτημένο ελληνικό κράτος. Στους λαξευμένους βράχους των Ματάλων, παλιοί και νέοι χαρακτήρες συνυπάρχουν και αναζητούν την ταυτότητά τους μέσα σ’ έναν κόσμο που αλλάζει ραγδαία.

Μυστικά, έρωτας και εκδίκηση
Ταυτόχρονα, μια σκοτεινή ιστορία από την περίοδο της γερμανικής Κατοχής έρχεται στην επιφάνεια, απειλώντας ακόμα μια φορά να στοιχειώσει το παρόν. Μια ιστορία που όλοι λίγο έως πολύ ήξεραν, αλλά πολύ συνειδητά επέλεξαν να ξεχάσουν, και όσοι την έζησαν και επιβίωσαν, αργά ή γρήγορα, θα ζητήσουν εκδίκηση.

Η επιστροφή του Παύλου (Δημήτρης Κίτσος) στην πατρογονική γη και η γνωριμία του με την Ιφιγένεια (Αφροδίτη Λιάντου) φέρνουν στην επιφάνεια έναν απαγορευμένο, αλλά ταυτόχρονα παράφορο έρωτα. Ο Παύλος προσπαθεί να πάρει την εξουσία στα χέρια του, ενώ η Ιφιγένεια να τη διατηρήσει. Δεν γίνεται ο ένας να επιτύχει, χωρίς να αποτύχει ο άλλος.

Μια ωδή στην Κρήτη και στον έρωτα
Η σειρά «Η παραλία» επέστρεψε για μια δεύτερη σεζόν γεμάτη ίντριγκες, συγκινήσεις και εκπλήξεις. Μια ωδή στην Κρήτη, στην ομορφιά της φύσης και στη δύναμη του απαγορευμένου έρωτα.

Η συνέχεια της αγαπημένης σειράς είναι ακόμα πιο συναρπαστική, με τους παλιούς ήρωες να έρχονται αντιμέτωποι με νέες προκλήσεις και νέους χαρακτήρες να φέρνουν φρέσκο αέρα στην ιστορία.

Πόσα μυστικά μπορεί να κρύβονται στα άδυτα νερά των Ματάλων;

Το σενάριο της σειράς είναι εμπνευσμένο από την πρωτότυπη ιδέα των Πηνελόπης Κουρτζή και Αυγής Βάγια.
Εμπνευσμένο από το βιβλίο: «Το κορίτσι με το σαλιγκάρι» της Πηνελόπης Κουρτζή.

**Eπεισόδιο**: 140

Έχοντας μάθει τι έγινε μεταξύ του Διονύση και του Γιόχαν, ο Παύλος εκμυστηρεύεται στην Ιφιγένεια ότι νιώθει διαφορετικά πλέον απέναντι στον πατέρα του. Ο Σήφης και η Χριστίνα βρίσκονται σε μια ασφυκτική κατάσταση, καθώς ο διακινητής θέλει να συνεχίσει η δουλειά με τα αρχαία, όμως αυτά πλέον δεν υπάρχουν. Στο νοσοκομείο, ο Ρόμπερτ είναι σοβαρά και η Μαίρη συμβουλεύει τη Νόνα να πουν τα πάντα χωρίς να αφήσουν μεταξύ τους σκιές. Ο Ρόμπερτ θέλει πράγματι πριν φύγει να εξομολογηθεί στη γυναίκα του το μεγάλο του μυστικό. Την ίδια ώρα, ο Απόστολος στηρίζει τον Τόμι και του ανακοινώνει πως σκοπεύει σε λίγο καιρό, να φύγει από τα Μάταλα. Ο Καραπάνος προσπαθεί να δικαιολογήσει στον Κοσμά την παρουσία του στην σπηλιά, λέγοντας πως δέχτηκε ένα τηλεφώνημα που τον οδήγησε μέχρι εκεί. Στο μεταξύ, όμως, οι έρευνες στο δωμάτιο του Γιόχαν φέρνουν στον Κολιτσιδάκη στοιχεία που καταδεικνύουν τον εντολέα του Γερμανού.

Παίζουν: Δημήτρης Μοθωναίος (Χάρης Καλαφάτης), Μαρία Ναυπλιώτου (χήρα – Ειρήνη), Νικολάκης Ζεγκίνογλου (πιτσιρικάς – Μανώλης), Αλέξανδρος Λογοθέτης (Διονύσης Αρχοντάκης), Δημήτρης Κίτσος (Παύλος Αρχοντάκης), Μπέτυ Λιβανού (Νικολίνα Αρχοντάκη), Γιώργος Νινιός (Δημητρός Αρχοντάκης), Μαίρη Μηνά (Μαίρη), Νικόλας Παπαγιάννης (Γράντος Μαυριτσάκης), Ευσταθία Τσαπαρέλη (Κερασία Μαυριτσάκη), Αλέξανδρος Μούκανος (Παπα-Νικόλας Μαυριτσάκης), Κατερίνα Λυπηρίδου (Ελένη Ανδρουλιδάκη), Γωγώ Καρτσάνα (Μαρία Ζαφειράκη), Τάκης Σακελλαρίου (Κώστας Ζαφειράκης), Μαρία Μπαγανά (Νόνα Ζηνοβάκη), Δημήτρης Ξανθόπουλος (Σήφης Γερωνυμάκης), Αναστασία Γερωνυμάκη (Νικολαΐς Μπιμπλή), Άντριαν Φρίλινγκ (Ρόμπερτ), Νικόλας Παπαϊωάννου (Κολτσιδάκης), Νίκος Καραγεώργης (Παντελής Αρβανιτάκης), Γιώργος Γιαννόπουλος (Μανόλης Παπαγιαννάκης), Ξένια Ντάνια (Τες Γουίλσον), Ελεάνα Στραβοδήμου (Ναταλί Πασκάλ), Γιώργος Σαββίδης (Τόμι Μπέικερ)

Νέοι χαρακτήρες στη σειρά «Η παραλία»: Αφροδίτη Λιάντου (Ιφιγένεια Τουφεξή), Αλεξία Καλτσίκη (Φανή Τουφεξή), Κώστας Κάππας (Χρήστος Τουφεξής), Χρήστος Κραγιόπουλος (Απόστολος Τουφεξής), Ντένια Στασινοπούλου (Σοφί), Σύρμω Κεκέ (Μπέρτα), Ειρήνη Γιώτη (Άρια), Ανδριάνα Σαράντη (Γιούντιθ), Ευθαλία Παπακώστα (Έιμι), Άλκης Μπακογιάννης (Ιάκωβος Γεροντάκης)

Σενάριο: Παναγιώτης Ιωσηφέλης
Εμπνευσμένο από την πρωτότυπη ιδέα των: Πηνελόπης Κουρτζή και Αυγής Βάγια
Εμπνευσμένο από το βιβλίο: «Το κορίτσι με το σαλιγκάρι» της Πηνελόπης Κουρτζή, το οποίο κυκλοφορεί από τις εκδόσεις «Ψυχογιός»
Σκηνοθεσία: Στέφανος Μπλάτσος
Σκηνοθέτες: Εύη Βαρδάκη, Γιώργος Κικίδης
Διεύθυνση φωτογραφίας: Ανδρέας Γούλος, Άγγελος Παπαδόπουλος
Σκηνογραφία: Σοφία Ζούμπερη
Ενδυματολογία: Νινέττα Ζαχαροπούλου
Μακιγιάζ: Λία Πρωτοπαππά, Έλλη Κριαρά
Ηχοληψία: Παναγιώτης Ψημμένος, Σωκράτης Μπασιακούλης
Μοντάζ: Χρήστος Μαρκάκης
Μουσικοί-στίχοι: Alex Sid, Δημήτρης Νάσιος (Quasamodo)
Μουσική επιμέλεια: Ασημάκης Κοντογιάννης
Casting: Ηρώ Γάλλου
Οργάνωση παραγωγής: Δημήτρης Αποστολίδης
Project manager: Ορέστης Πλακιάς
Executive producer: Βασίλης Χρυσανθόπουλος
Παραγωγός: Στέλιος Κοτιώνης
Εκτέλεση παραγωγής: Foss Productions
Παραγωγή: ΕΡΤ

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**04:55**  |   **3ος Όροφος  (E)**  

Η 15λεπτη κωμική σειρά «Τρίτος όροφος», σε σενάριο-σκηνοθεσία Βασίλη Νεμέα, με εξαιρετικούς ηθοποιούς και συντελεστές και πρωταγωνιστές ένα ζόρικο, εκρηκτικό ζευγάρι τον Γιάννη και την Υβόννη, υπόσχεται να μας χαρίσει στιγμές συγκίνησης και αισιοδοξίας, γέλια και χαμόγελα.

Ένα ζευγάρι νέων στην… ψυχή, ο Αντώνης Καφετζόπουλος (Γιάννης) και η Λυδία Φωτοπούλου (Υβόννη), έρχονται στην ΕΡΤ1 για να μας θυμίσουν τι σημαίνει αγάπη, σχέσεις, συντροφικότητα σε κάθε ηλικία και να μας χαρίσουν άφθονες στιγμές γέλιου, αλλά και συγκίνησης.
Η σειρά παρακολουθεί την καθημερινή ζωή ενός ζευγαριού συνταξιούχων.

Στον τρίτο όροφο μιας πολυκατοικίας, μέσα από τις ξεκαρδιστικές συζητήσεις που κάνουν στο σπίτι τους, ο 70χρονος Γιάννης, διαχειριστής της πολυκατοικίας, και η 67χρονη Υβόννη μάς δείχνουν πώς κυλάει η καθημερινότητά τους, η οποία περιλαμβάνει στιγμές γέλιου, αλλά και ομηρικούς καβγάδες, σκηνές ζήλιας με πείσματα και χωρισμούς, λες και είναι έφηβοι…

Έχουν αποκτήσει δύο παιδιά, τον Ανδρέα (Χάρης Χιώτης) και τη Μαρία (Ειρήνη Αγγελοπούλου), που το καθένα έχει πάρει το δρόμο του, και εκείνοι είναι πάντα εκεί να τα στηρίζουν, όπως στηρίζουν ο ένας τον άλλον, παρά τις τυπικές γκρίνιες όλων των ζευγαριών.

Παρακολουθώντας τη ζωή τους, θα συγκινηθούμε με την εγκατάλειψη, τη μοναξιά και την απομόνωση των μεγάλων ανθρώπων –ακόμη και από τα παιδιά τους, που ελάχιστες φορές έρχονται να τους δουν και τις περισσότερες μιλούν μαζί τους από το λάπτοπ ή τα τηλέφωνα– και παράλληλα θα κλάψουμε και θα γελάσουμε με τα μικρά και τα μεγάλα γεγονότα που τους συμβαίνουν…

Ο Γιάννης είναι πιο εκρηκτικός και επιπόλαιος. Η Υβόννη είναι πιο εγκρατής και ώριμη. Πολλές φορές όμως αυτά εναλλάσσονται, ανάλογα με την ιστορία και τη διάθεση του καθενός.

Εκείνος υπήρξε στέλεχος σε εργοστάσιο υποδημάτων, απ’ όπου και συνταξιοδοτήθηκε, ύστερα από 35 χρόνια και 2 επιπλέον, μιας και δεν ήθελε να είναι στο σπίτι.

Εκείνη, πάλι, ήταν δασκάλα σε δημοτικό και δεν είχε κανένα πρόβλημα να βγει στη σύνταξη και να ξυπνάει αργά, μακριά από τις φωνές των μικρών και τα κουδούνια. Της αρέσει η ήρεμη ζωή του συνταξιούχου, το εξοχικό τους τα καλοκαίρια, αλλά τώρα τελευταία ούτε κι αυτό, διότι τα εγγόνια τους μεγάλωσαν και την εξαντλούν, ειδικά όταν τα παιδιά τους τα αφήνουν και φεύγουν!

**«Γραβάτες» [Με αγγλικούς υπότιτλους]**
**Eπεισόδιο**: 36

Ο Γιάννης ετοιμάζεται να βγει με παλιούς του φίλους παρά την δυσαρέσκεια της Υβόννης. Ο ίδιος δεν μπορεί να διαλέξει τι θα βάλει ανάμεσα σε δυο γραβάτες. Οι δυο τους τσακώνονται γιατί εκείνος προσπαθεί να την πείσει ότι οι φίλοι του είναι πολύ καλοί, ενώ η Υβόννη θεωρεί πως είναι υπερβολικά ηλικιωμένοι για νυχτερινές εξόδους.

Παίζουν: Αντώνης Καφετζόπουλος (Γιάννης), Λυδία Φωτοπούλου (Υβόννη), Χάρης Χιώτης (Ανδρέας, ο γιος), Ειρήνη Αγγελοπούλου (Μαρία, η κόρη), Χριστιάνα Δρόσου (Αντωνία, η νύφη) και οι μικροί Θανάσης και Αρετή Μαυρογιάννη (στον ρόλο των εγγονιών).

Σενάριο-Σκηνοθεσία: Βασίλης Νεμέας
Βοηθός σκηνοθέτη: Αγνή Χιώτη
Διευθυντής φωτογραφίας: Σωκράτης Μιχαλόπουλος
Ηχοληψία: Χρήστος Λουλούδης
Ενδυματολόγος: Ελένη Μπλέτσα
Σκηνογράφος: Ελένη-Μπελέ Καραγιάννη
Δ/νση παραγωγής: Ναταλία Τασόγλου
Σύνθεση πρωτότυπης μουσικής: Κώστας Λειβαδάς
Executive producer: Ευάγγελος Μαυρογιάννης
Παραγωγή: ΕΡΤ
Εκτέλεση παραγωγής: Στέλιος Αγγελόπουλος – Μ. ΙΚΕ

 **Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**